b'\n_START_ARTICLE_\nRy\xc3\xb6st\xc3\xb6 (korttipeli)\n_START_PARAGRAPH_\nRy\xc3\xb6st\xc3\xb6 on korttipeli, jossa voi olla 2 tai useampi pelaajaa.\n_START_SECTION_\nAloitus\n_START_PARAGRAPH_\nJokaiselle pelaajalle jaetaan 2 korttia, mutta sille, joka pelin saa aloittaa, jaetaan 3 korttia. ( Jakajasta seuraava aloittaa [h\xc3\xa4vi\xc3\xa4j\xc3\xa4 tekee ty\xc3\xb6t jos peli\xc3\xa4 pelataan useita kertoja] ) J\xc3\xa4ljelle j\xc3\xa4\xc3\xa4nyt pakka asetetaan keskelle p\xc3\xb6yt\xc3\xa4\xc3\xa4.\n_START_SECTION_\nPelin kulku\n_START_PARAGRAPH_\nPelin aloittaja, jolla on k\xc3\xa4dess\xc3\xa4\xc3\xa4n nyt 3 korttia, katsoo, onko k\xc3\xa4dess\xc3\xa4 paria, tai kolmea samaa korttia. Jos h\xc3\xa4nell\xc3\xa4 on pari, h\xc3\xa4n panee sen eteens\xc3\xa4 pinoon (ei vierekk\xc3\xa4in), sitten ottaa p\xc3\xb6yd\xc3\xa4n keskell\xc3\xa4 olevasta pakasta 2 uutta korttia. Jos h\xc3\xa4nell\xc3\xa4 on 3 samaa korttia, h\xc3\xa4n panee sen eteens\xc3\xa4 pinoon (ei vierekk\xc3\xa4in), ja h\xc3\xa4n ottaa p\xc3\xb6yd\xc3\xa4n keskell\xc3\xa4 olevasta pakasta uudet 3 korttia, ja katsoo j\xc3\xa4lleen, onko siin\xc3\xa4 paria tai kolmoset. Jos on, niin h\xc3\xa4n panee kortin taas eteens\xc3\xa4 samaan pinoon kuin edelliset. Jos h\xc3\xa4nell\xc3\xa4 ei ole paria eik\xc3\xa4 kolmosia, niin h\xc3\xa4n panee yhden korteistaan p\xc3\xb6yd\xc3\xa4n keskelle pakan viereen niin, ett\xc3\xa4 h\xc3\xa4nelle j\xc3\xa4\xc3\xa4 2 korttia k\xc3\xa4teen. H\xc3\xa4n ei ota en\xc3\xa4\xc3\xa4 kolmatta korttia, vaan vuoro vaihtuu toiselle/seuraavalle. H\xc3\xa4n katsoo, onko k\xc3\xa4dess\xc3\xa4 paria/kolmosia, jne. Pelin idea on se, ett\xc3\xa4 jos vuorossa olevan pelaajan k\xc3\xa4dess\xc3\xa4 on samanarvoinen kortti, kuin toisella/toisilla pelaajilla edess\xc3\xa4ns\xc3\xa4 olevan pinon p\xc3\xa4\xc3\xa4llimm\xc3\xa4isen\xc3\xa4, tai pakan viereisess\xc3\xa4 olevassa pinossa p\xc3\xa4\xc3\xa4llimm\xc3\xa4isen\xc3\xa4, h\xc3\xa4n saa ottaa, eli "ry\xc3\xb6st\xc3\xa4\xc3\xa4" kaikki samanarvoiset kortit, mitk\xc3\xa4 ovat toisten pelaajien edess\xc3\xa4 olevien pinojen p\xc3\xa4\xc3\xa4llimm\xc3\xa4isen\xc3\xa4, tai pakan vieress\xc3\xa4 olevan pinon p\xc3\xa4\xc3\xa4llimm\xc3\xa4isen\xc3\xa4 korttina. Jos vastustaja ei huomaa ett\xc3\xa4 h\xc3\xa4nell\xc3\xa4 ja h\xc3\xa4nen vastustajalla on sama korttia koskien pisteit\xc3\xa4 ja h\xc3\xa4n huomaa sen my\xc3\xb6hemmin, mutta jos on p\xc3\xa4\xc3\xa4st\xc3\xa4nyt kortista irti, peli jatkuu eteenp\xc3\xa4in, mutta jos kortista pit\xc3\xa4\xc3\xa4 viel\xc3\xa4 kiinni, saa vaihtaa. Pelaaja ei voi ly\xc3\xb6d\xc3\xa4 kahta samaa korttia per\xc3\xa4kk\xc3\xa4in.\n_START_SECTION_\nPelin loppu\n_START_PARAGRAPH_\nPeli loppuu, kun pakka p\xc3\xb6yd\xc3\xa4ll\xc3\xa4 loppuu. Sitten pelaajien edess\xc3\xa4 olevien korttipinojen korttien pisteet lasketaan.\n_START_SECTION_\nPelin voitto\n_START_PARAGRAPH_\nPelin voittaja on pelaaja, jolla on eniten pisteit\xc3\xa4.'